Elbilbatterier holder længere end bilen

En af de faktorer, der ofte bekymrer elbilskeptikere, er batteriernes levetid. Nu understreger endnu en analyse, at elbilbatterier typisk overlever resten af bilen. Den viser samtidig, at batterierne på bare få år er blevet markant bedre.

Analysen er lavet af selskabet Geotab, der overvåger flådetjenester i realtid med udlejnings- og leasingbiler i USA. Data om elbilbatterier er indsamlet fra 10.000 køretøjer.

Det er anden gang, Geotab analyserer data på elbilerne. Allerede i 2019 viste dataene, at elbilbatterier i gennemsnit kun mistede 2,3 procent af sin kapacitet om året. De nye tal fra 2024 er endnu bedre. Nu taler statistikken i stedet om en gennemsnitlig nedbrydning på bare 1,8 procent om året. Hvor de bedst ydende batterier kun viste en nedbrydning på en enkelt procent.

“Langt de fleste batterier holder længere end køretøjets levetid og skal aldrig udskiftes. Hvis et gennemsnitligt elbilbatteri nedbrydes med 1,8 procent om året, vil det stadig have over 80 procent helbred efter 12 år, hvilket er den gennemsnitlige levetid for et køretøj,” skriver Geotab.

Forskerne ved Geotab mener derfor, at det i praksis betyder, at et batteri i en elbil kan holde i 20 år eller mere, hvis de følger den gennemsnitlige nedbrydning på 1,8 procent.

Det skal dog også siges, at degraderingen af elbilbatterier ikke er lineær. En en større del af degraderingen sker i de første år og mod slutningen af ​​batteriets levetid. Der er således en lang periode midt i ejerskabet, hvor degraderingsprocessen er langsom.

Undgå varme, DC-opladning og luftkøling …

Geolab peger på flere faktorer, der spiller ind i degraderingsprocessen. Elbilbatterier, der køres i områder med høje temperaturer, ældes hurtigere. Den samme effekt har tilsyneladende lynladning, men Geolab understreger, at forskellen på biler, der udelukkende oplades med AC er så lille, at der ikke kan fastslås en evidens.

Forskerne har også sammenlignet vand- og luftkølede batterier. Her er det en fordel af vælge en elbil med vandkøling.

Hele analysen, der indeholder et væld af tal og sammenligninger, kan læses her.

Elbilbatterier holder længere end bilen